תלוי בסוג התאונה. במידה ומדובר בתאונת דרכים אתם תהיו זכאים לפיצוי מביטוח החובה. במקביל, ואם כתוצאה מהתאונה נפגע כושר העבודה שלכם, ואתם מחזיקים בפוליסת ביטוח אובדן כושר עבודה, ניתן יהיה לתבוע גם בגינה. במידה ומדובר בתאונה ברחוב כתוצאה ממכשול, בתאונת עבודה או ברשלנות רפואית – ניתן לתבוע בגין פוליסות אלה. מעבר לתביעה נגד המזיק ובכלל זה הרופא הרשלן, אפשר לתבוע את המוסד לביטוח לאומי – בגין תאונת עבודה או נכות כללית, הכול בהתאם לנסיבות התאונה. אם הפך הנפגע לסיעודי, ניתן לתבוע תביעת שירותים מיוחדים, ואם איבד את יכולת הניוד ועומד הוא בתנאי החוק – יכול הוא להגיש תביעה להכרה כמוגבל בניידות.